stanford-oval/wikipedia huggingface dataset:
Stefan Bellof

| Stefan Bellof |
| --- | --- |

Henkilötiedot
Kansalaisuus:   Saksa
Formula 1 -ura
Aktiivivuodet:  1984–1985
Talli(t):  Tyrrell
Kilpailuja:  22
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  4
Ensimmäinen kilpailu:  Brasilian Grand Prix 1984
Viimeinen kilpailu:  Hollannin Grand Prix 1985
Aiheesta muualla
www.stefanbellof.de
Stefan Bellof (20. marraskuuta 1957 Gießen, Länsi-Saksa – 1. syyskuuta 1985 Spa-Francorchamps, Belgia) oli saksalainen Formula 1 -kuljettaja.
Bellof kilpaili Tyrrell-tallissa koko F1-uransa ajan. Hän sijoittui kaudella 1985 pisteille kahdesti ja saavutti yhteensä neljä MM-pistettä. Parhaimmillaan Bellof oli neljäs Itä-Yhdysvaltain GP:ssä 1985.
Bellof sai surmansa Spa-Francorchampsin radalla ajetussa 1 000 km:n ajossa vuonna 1985. Bellofin ajama Porsche 956 osui Jacky Ickxin autoon nopeassa Eau Rouge -mutkassa tuhoisin seurauksin. Bellof todettiin kuolleeksi tunti onnettomuuden jälkeen.
Bellof ajoi vuonna 1983 Nürburgringin legendaarisen Nordschleifen 35 vuotta voimassa olleen kierrosennätyksen ja valittiin vuonna 2008 brittiläisen F1 Racing -lehden laajassa äänestyksessä kaikkien aikojen 31. parhaaksi autourheilijaksi. Bellofin kotikaupungissa Gießenissa on hänen mukaansa nimetty katu Stefan-Bellof-Straße.
Robin Benzing

| Robin Benzing |
| --- | --- |
 Benzing vuonna 2017.
Henkilötiedot
Koko nimi:  Robin Clemens Benzing
Syntynyt: 25. tammikuuta 1989 (ikä 35) Seeheim-Jugenheim, Länsi-Saksa
Kansalaisuus:   Saksa
Koripalloilija
Pelipaikka:  Pieni laitahyökkääjä / Iso laitahyökkääjä
Pituus:  210 cm
Paino:  108 kg
NBA-varaus:  ei varattu 2011
Pelaajaura
Seurajoukkueet
2005–2008 2009–2011 2011–2015 2015–2017 2017–2018 2018–2019 2019–:  TV Langen Ratiopharm Ulm FC Bayern München Basket Zaragoza 2002 s.Oliver Würzburg Beşiktaş JK Basket Zaragoza 2002
Maajoukkueet
2009–:   Saksa
Ottelut (pisteet):  144
Aiheesta muualla
FIBA
Robin Clemens Benzing (s. 25. tammikuuta 1989 Seeheim-Jugenheim) on saksalainen koripalloilija, pelipaikaltaan pieni laitahyökkääjä tai iso laitahyökkääjä. Hän on pelannut urallaan muun muassa Saksan, Espanjan ja Turkin pääsarjoissa. Vuonna 2014 Benzing voitti Bayern Münchenissä Saksan mestaruuden. Hän on myös pitkäaikainen Saksan maajoukkuepelaaja.
Elämä ja ura > Seurajoukkueet

Benzing aloitti ammattilaisuransa kotimaassaan. Vuosina 2011–2015 Benzing edusti Bayern Müncheniä jossa voitti Saksan mestaruuden vuonna 2014. Hän on myös pelannut useasti Bundesligan tähdistöottelussa. Saksan-mestaruutensa jälkeen Benzing pelasi Saksan lisäksi Espanjan ja Turkin pääsarjoissa.
Elämä ja ura > Maajoukkue

Benzing on edustanut myös Saksan miesten maajoukkuetta. Hän on kuulunut maajoukkueen kokoonpanoon muun muassa Turkin MM-kilpailuissa 2010, Kiinan MM-kilpailuissa 2019 ja vuosien 2009, 2011, 2013, 2015 ja 2017 EM-kilpailuissa.
Aiheesta muualla

Kuvia tai muita tiedostoja aiheesta Robin Benzing Wikimedia Commonsissa
Profiili eurobasket.com (englanniksi)
Toinen profiili FIBA Archive (englanniksi)
Saksan joukkue – Koripallon MM-kilpailut 2019
4 Lô ·
5 Giffey ·
7 Voigtmann ·
8 Akpınar ·
10 Theis ·
12 Benzing ·
17 Schröder ·
21 Zipser ·
22 Barthel ·
24 Kleber ·
32 Thiemann ·
42 Obst ·
Valmentaja Rödl
Stephen Dodson Ramseur

Stephen Dodson Ramseur
Stephen Dodson Ramseur (31. toukokuuta 1837 Lincolnton, Pohjois-Carolina – 20. lokakuuta 1864) oli yhdysvaltalainen sotilas, joka palveli Konfederaation kenraalina Yhdysvaltain sisällissodassa. Ennen sodan syttymistä hän oli opiskellut West Pointissa ja oli Yhdysvaltain armeijan sotilasarvoltaan vänrikki.
Ramseur osallistui useisiin suuriin sisällissodan taisteluihin muun muassa Gettysburgissa ja Wildernessissa. Hänen viimeiseksi taistelukseen jäi lokakuussa 1864 käyty Cedar Creekin taistelu, jossa hän jäi haavoittuneena Philip Sheridanin joukkojen vangiksi ja kuoli pian tämän jälkeen saamiinsa vammoihin. Ennen Cedar Creekia Ramseur oli haavoittunut jo kolme kertaa aiemmin (Malvern Hillissä, Chancellorsvillessa ja Bloody Anglessa). Kuollessaan Ramseur oli kenraaliluutnantti.
Ramseur ihastui kesken sisällissodan serkkuunsa Ellen Richmondiin, jonka kanssa hän meni naimisiin lokakuussa 1863.
Käännös suomeksi
Stephen Edward Blaire

Blaire vuonna 2010

Stephen Edward Blaire (22. joulukuuta 1941 Los Angeles – 18. kesäkuuta 2019) oli yhdysvaltalainen roomalaiskatolinen piispa. Hänet vihki papiksi Los Angelesin arkkihiippakuntaan James Francis Aloysius McIntyre 29. huhtikuuta 1967. Hänet nimitettiin Los Angelesin vihkipiispaksi ja Lamzellan titulaaripiispaksi 17. helmikuuta 1990. Piispaksi vihkiminen seurasi 31. toukokuuta. Pääkonsekraattorina toimi Roger Michael Mahony, jota avustivat John James Ward ja George Patrick Ziemann.
18. tammikuuta 1999 Blaire sai nimityksen Stocktonin piispaksi, jonka virkaan hänet asetettiin 16. maaliskuuta.
Speechless (Michael Jacksonin kappale)

| ”Speechless” Michael Jackson |
| --- | --- | --- |

Singlen tiedot
 Albumilta: Invincible
 Äänitetty : 2000–2001
 Julkaistu: 21. kesäkuuta 2001
 Tuottaja(t): Michael Jackson
 Tyylilaji: R&B, pop, soul, balladi
 Kesto: 03.18
 Levy-yhtiö: Epic Records
Michael Jacksonin muut singlet
| ”Smile” 1998 | ”Speechless” 2001 | ”You Rock My World” 2001 |
Speechless on yhdysvaltalaisen laulajan Michael Jacksonin promootiosingle vuoden 2001 albumilta Invincible. Kappale julkaistiin promootiotarkoitukseen singlenä kappaleen ”You Rock My World” remix-version kanssa kesäkuussa 2001. Jackson kirjoitti ja tuotti kappaleen itse. Hän on kertonut kirjoittaneensa kappaleen Saksassa lasten kanssa käydyn vesi-ilmapallosodan jälkeen 45 minuutissa. Kappale on Jacksonin mukaan yksi hänen suosikkikappaleistaan albumilta.
Kappaleet

Albumiraita
”Speechless” – 3:18
Promootiosingle
”Speechless” – 3:18
”You Rock My World” (remix-versio, mukana Jay-Z) – 3:28
Smestad

| Smestad |
| --- | --- |
 Smestad
 Koordinaatit: 59°54′00″N, 11°06′00″E 
Valtio:  Norja
Lääni:  Akershus
Kunta:  Rælingen
Pinta-ala:  
 – Maa:  0,9 km²
Väkiluku (2023):  3 085
 – Väestötiheys:  3 427,8 as./km²
Infobox OKVirheellinen NIMI-arvo: 
Smestad on taajama Rælingenin kunnassa Akershusin läänissä Norjassa. Taajaman pinta-ala on 0,9 neliökilometriä ja asukasluku 3 085 vuonna 2023.
Aiheesta muualla

Kuvia tai muita tiedostoja aiheesta Smestad Wikimedia Commonsissa
Stephen F. Austin

| Stephen F>  Austin |
| --- | --- |
 Stephen F. Austin (tuntemattoman taiteilijan maalaus)
Henkilötiedot
Syntynyt: 2. marraskuuta 1793 Wythen piirikunta, Virginia
Kuollut: 27. joulukuuta 1836 Brazorian piirikunta Texasin tasavalta
Kansalaisuus:  Yhdysvallat, Texasin tasavalta
Ammatti:  empresario, liikemies
Stephen F. Austin (3. marraskuuta 1793 – 27. joulukuuta 1836) yhdysvaltalainen empresario, joka tunnetaan "Texasin Isänä". Austin jatkoi vuonna 1821 kuolleen isänsä aloittamaa työtä ja johdatti 300 siirtolaista nykyisen Texasin alueelle. Ryhmä asettui Brazos- ja Coloradojoen väliselle alueelle, jossa he saivat Meksikon hallitukselta luvan laajentaa maitaan. Austin jatkoi menestyksellistä uraansa empresorina ja vuoteen 1825 mennessä Texasiin oli muuttanut yli 1 500 perhettä. Myös seuraavina vuosina Austin teki paljon työtä perheiden  hyvinvoinnin turvaamiseksi, mutta ei kuitenkaan onnistunut luomaan pysyvää sopua siirtokunnan, tejanojen (Texasin meksikolaiset asukkaat) ja Meksikon hallituksen välille.
Kun 1830-luku alkoi, Meksikon hallituksen yhteistyöhalu  Austinin kanssa aleni merkittävästi. Texasilaiset olivat kyllästyneet hallituksen määräämiin lakeihin ja erimielisyydet lisääntyivät.  Lopulta hallitus kieltäytyi ottamasta Texasiin uusia Yhdysvalloista saapuvia siirtolaisia. Austinin anoessa lupaa itsenäisen siirtokunnan perustamiseen, hänet vangittiin. Päästyään vapaaksi syyskuussa 1835 hänet nimitettiin Texasin armeijan komentajaksi. Texasin vallankumouksen alkaessa Austin johti armeijaansa Bexarin piirityksessä.
Texasin tasavallan ensimmäisissä presidentinvaaleissa 1836 Austin hävisi selvästi vastaehdokkaalleen Sam Houstonille. Houston nimitti Austinin hallituksensa ulkoministeriksi, mutta tehtävä jäi lyhytaikaiseksi Austinin menehtyessä keuhkokuumeeseen joulukuussa 1836.
Smells Like Children

| Smells Like Children Marilyn Manson |
| --- | --- | --- |

Studioalbumin tiedot
 Julkaistu: 24. lokakuuta 1995
 Tuottaja(t): Marilyn Manson / Trent Reznor / Dave Ogilvie / Charlie Clouser
 Tyylilaji: Metal
 Kesto: 54.43
 Levy-yhtiö: Interscope Records / Nothing Records
Marilyn Mansonin muut julkaisut
| Portrait of an American Family 1994 | Smells Like Children 1995 | Antichrist Superstar 1996 |
Smells Like Children on yhdysvaltalaisen rock-yhtye Marilyn Mansonin vuonna 1995 julkaisema cover/remix-albumi. Albumi sisältää eri artistien kappaleita Marilyn Manson -yhtyeen esittämänä. Yhtye teki albumiin pohjautuvan samannimisen kiertueen vuosina 1995–1996.
Kappalelista

The Hands of Small Children – 1.35
Diary of A Dope Friend – 5.56
Shitty Chicken Gang Bang – 1.19
Kiddie Grinder (Remix) – 4.23
Sympathy for the Parents – 1.01
Sweet Dreams (Are Made of This) – 4.53
Everlasting Cocksucker (Remix) – 5.14
Fuck Frankie – 1.48
I Put A Spell On You – 3.37
May Cause Discoloration of the Urine or Feces – 3.59
Scabs,Guns, and Peanut Butter – 1.01
Dance of Dope Hats (Remix) – 4.40
White Trash (Remix) – 2.48
Dancing with the One Legged – 0.46
Rock'n Roll Nigger – 3.32
Untitled – 8.20
Sirkkaliisa Oksanen

| Sirkkaliisa Oksanen> Henkilötiedot |
| --- | --- |
Syntynyt: 2. helmikuuta 1922 Viipuri
Kuollut: 18. marraskuuta 2005 (83 vuotta) Helsinki
Kansalaisuus:  Suomi
Ammatti:  kirjailija
Aiheesta muualla
Löydä lisää kirjailijoitaKirjallisuuden teemasivulta
Sirkkaliisa Oksanen (2. helmikuuta 1922 Viipuri – 18. marraskuuta 2005 Helsinki) oli suomalainen kirjailija. Hän pääsi ylioppilaaksi 1941 ja opiskeli Taideteollisessa keskuskoulussa 1942–1946. Oksanen toimi freelance-työntekijänä taideteollisuuden alalla.
Teoksia

Papiljotit lauantaisin : romaani. WSOY 1960
Punakettuhattu : romaani. WSOY 1961
Minä ja se toinen : romaani. WSOY 1963
Suomen saappaat : romaani. Memor, Tampere 2004
Palkinnot

2. palkinto kirjailijayhdistys Paltan proosakilpailussa 1990
Smell Freaks

Smell Freaks on sarja pieniä keräiltäviä muovisia figuureita, jotka haisevat puristettaessa. Sarjaa valmisti FunZept ApS 2000-luvun puolivälissä. Hahmoilla voi myös pelata samankaltaisia pelejä kuin keräilysarja Gogoilla.
Smell Freaks -hahmoja ei tule sekoittaa vastaavanlaiseen Hajuhemmot-sarjaan (Stink Blasters), jota valmisti Morrison Entertainment Group.
Smell Freaks -hahmot

Hahmot kuuluvat neljään erilaiseen perheeseen. Suomen markkinoilla julkaistiin hahmojen englanninkielisille nimille sekä suomen- että ruotsinkieliset käännökset.
Stailarit / Trendiga Familjen (Trendy Family)
1. Valkosipuli-Veera / Vera Vitlök (Garlic Betty)
2. Chili-Pietari / Chili-Herman (Chilli Pete)
3. Sushi-Suski / Sussi Sushi (Sushi Suzy)
4. Paprika-Pate / Paprika-Per (Red Pfeiffer Joe)
5. Keltaruusu-Roosa / Gula Ros-Rut (Yellow Rose Ruth)
6. Kaviaari-Kari / Gourmet-Gustav (Gourmet Ben)
7. Espresso-Essi / Café Latte-Lotta (Cafe Latte Lotte)
8. Jumppa-Jorkki / Gym-Nisse (Workout George)
9. Täplä-Toope / Doris Dalmatin (Dalmatiner Sheela)
Rasvikset / Smutsiga Familjen (Dirty Family)
10. Yrjö-Reetta / Kräk-Kajsa (Puke Edna)
11. Sukkamehu-Mertsi / Filip Fotsvamp (Sour Sock Shawn)
12. Kaasu-Kaija / Fis-Fia (Gasser Gwen)
13. Hammasmätä-Heikki / Karies-Kalle (Bad Breath Bill)
14. Basilli-Paula / Sopskalle-Sara (Unhygienic Shakira)
15. Prutku-Pera / Prutt-Pelle (Fart Frank)
16. Vaippavahinko-Valma / Blöj-Britta (Diaper Rita)
17. Röyhy-Rolle / Rap-Roffe (Burp Brad)
18. Haisunäätä-Hasse / Skunk-Sune (Skunk Alf)
Kummajaiset / Konstiga Familjen (Strange Family)
19. Kirnu-Kaisa / Smör-Selma (Butter Brenda)
20. Mätämuna-Mauri / Elvis Äggmök (Rotten Egg Roy)
21. Hapanmaito-Maija / Sally Surmjölk (Sour Milk Mandy)
22. Likakaivo-Kalle / Allan Avlopp (Sewer Sal)
23. Homejuusto-Hellu / Moa Mögelost (Blue Cheese Laura)
24. Mätäpapu-Pauli / Bönbajs-Bert (Bad Bean Robin)
25. Lanta-Laura / Gödsel-Gerd (Manure Margit)
26. Kainalohiki-Kassu / Svett-Sune (Body Odeur Ted)
27. Röhkö-Roope / Gurra Galt (Brian Pig)
Dillet / Knäppa Familjen (Crazy Family)
28. Suklaasyöppö / Choklad-Alien (Chocolate Alien)
29. Vaniljakärsä / Vanilj-Trollet (Vanilla Troll)
30. Sinappisilmä / Senaps-Häxan (Mustard Witch)
31. Appelsiinipommi / Apelsin-Monstret (Orange Monster)
32. Möhömansikka / Jordgubbs-Clownen (Strawberry Clown)
33. Pomppu-Omppu / Magiska Äpplet (Appel Magic)
34. Minttumissi / Molly Mint (Mint Mystery)
35. Tomaatti-Toope / Tomat-Djävulen (Tomato Devil)
36. Lakritsihaamu / Lakrits-Anden (Liquerice Ghost)
Skiffle

| Skiffle |
| --- | --- |
Alkuperä:  jazz, blues, folk, country
Alkuperämaa:   Yhdysvallat
Kehittymisen ajankohta:  1920-luku
Tyypillisiä soittimia:  pyykkilauta, kannut, kazoo, saha, kitara, banjo
Kehittyneitä tyylilajeja / suuntauksia:  beat, brittiläinen blues & rock
Gus Cannonin Jug Stompers n. 1928
Skiffle on folkmusiikin alalaji. Skiffle on vahvasti jazz-, blues- ja kantrivaikutteista. Skifflessä on usein halvoista ja yleisistä rakennusaineista rakennettavia soittimia, kuten pyykkilauta, ruukku, kazoo (usein kammasta ja paperista tehtävä), saha, teelaatikosta tehty basso ja sikarilaatikosta tehtävät kitara, banjo tai viulu, tosin kitara ja banjo ovat usein myös tavallisista rakennusaineista tehtyjä. Skiffle oli suosituimmillaan 1920–1940-luvuilla Yhdysvalloissa sekä 1950-luvulla Isossa-Britanniassa.
Beatmusiikki, brittiläinen blues ja rock sekä uuden aallon folk-musiikki ovat saaneet vaikutteita skiffleyhtyeistä. Samoin  monet kuuluisat brittiläiset muusikot kuten The 
Beatlesin Ringo Starr.
Suomalaisia skiffletapahtumia

Hankasalmen asemalla järjestettävä Kihveli Soikoon on maailman ainut vuosittainen monipäiväinen skifflemusiikkitapahtuma.
Kaustisella järjestettiin vuonna 2010 ITE-soitintapahtuma, jossa esiintyi useampi skiffle-henkinen orkesteri, kuten Purkkiorjat, Cleaning Women ym.
Skiffleartisteja ja -yhtyeitä

Lonnie Donegan
The Quarrymen
Chas McDevitt
Johnny Duncan
The Vipers
Jimmy O' Bryant
Dan Burley
Werner Bros.
Skiffle Kings
Purkkiorjat - rytminen kierto-orkesteri
Skywalker Ranch

Skywalker Ranchin päärakennus
Skywalker Ranch on elokuvaohjaaja ja -tuottaja George Lucasin työskentelytila Marinin piirikunnassa Kaliforniassa. Yleisöltä suljettu tila sijaitsee Lucas Valley Road'in varrella, joskaan tien nimellä ei ole mitään tekemistä George Lucasin kanssa. Tila on tullut maksamaan Wall Street Journal -lehden mukaan Lucasille yli 100 miljoonaa dollaria. Sillä on kokoa 19 km², josta ainoastaan 60 000 m² kokoinen alue on hyödynnetty rakentamalla.
Tilalla on viini- ja hedelmätarhat, kasvimaa, eläintalli, ravintola, ulkouima-allas, kuntoilukeskus, Lake Ewok -tekojärvi ja vuorenrinteeltä havaintoasema, jossa on myös 300-paikkainen elokuvateatteri "The Stag" ja muita katseluhuoneita. Tilalle on sijoitettu myös Skywalker Sound -äänistudiot ja oma paloasema sekä päärakennukset.
Aiheesta muualla

Tilalla vierailleen toimittajan kuvaus kierroksesta (eng) (Arkistoitu – Internet Archive)
Skywalker Ranchin kartta (Arkistoitu – Internet Archive) (CLUI (Arkistoitu – Internet Archive))
Slim Borgudd

| Slim Borgudd |
| --- | --- |

Henkilötiedot
Syntynyt: 25. marraskuuta 1946 Borgholm
Kuollut: 23. helmikuuta 2023 (76 vuotta)
Kansalaisuus:   Ruotsi
Formula 1 -ura
Aktiivivuodet:  1981–1982
Talli(t):  ATS, Tyrrell
Kilpailuja:  15 (10 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  1
Ensimmäinen kilpailu:  San Marinon Grand Prix 1981
Viimeinen kilpailu:  Länsi-Yhdysvaltain Grand Prix 1982
Karl Edward Tommy ”Slim” Borgudd (25. marraskuuta 1946 Borgholm – 23. helmikuuta 2023) oli ruotsalainen rumpali ja autourheilija. Hän osallistui muun muassa Formula 1 -sarjaan. Urallaan Borgudd osallistui kaikkiaan 15 GP-kilpailuun vuosina 1981 ja 1982. F1-uran parhaaksi saavutukseksi jäi kuudes tila Englannin GP:ssa ATS-tallin autolla vuonna 1981. F1-uran jälkeen Borgudd menestyi FIA European Truck Racing Cupissa vuosina 1986–1998. Vuodelta 1995 ansioluetteloon kirjattiin Cup-mestaruus. Formulauran jälkeen hän kilpaili vielä kuorma-autoilla usean vuoden ajan.
Moottoriurheilu-uran ohessa Borgudd tunnettiin myös ruotsalaisen popyhtye ABBAn studiorumpalina. ABBA toimi myös Borguddin sponsorina tämän ajaessa ATS-tallissa. Kilpa-auton sivuponttooneissa oli näyttävät ABBA-logot.
Slim Whitman

Slim Whitman vuonna 1968.
Ottis Dewey "Slim" Whitman Jr (20. tammikuuta 1923 – 19. kesäkuuta 2013) oli yhdysvaltalainen countrymusiikin laulaja-lauluntekijä.
Whitman syntyi Tampassa, Floridassa ja julkaisi vuonna 1948 ensimmäisen singlensä saatuaan levytyssopimuksen RCA Recordsilta. Vuonna 1955 hän saavutti Britanniassa listaykkössijan laulullaan ”Rose Marie”. Hän pääsi Grand Ole Opryyn ja esiintyi musiikkielokuvassa Jamboree (1957).
Whitman oli vierailevana esiintyjänä Wolfman Jackin The Midnight Special -show’ssa. Hän lopetti uusien levytysten tekemisen vuonna 1974.
Whitmanilla on tähti Hollywood Walk of Famella. Hänen kappaleensa ”Indian Love Call” vuodelta 1952 on keskeinen Tim Burtonin Mars hyökkää! -elokuvassa.
Stephen Rotluanga

Stephen Rotluanga (s. 8. kesäkuuta 1952 Aizawl) on intialainen roomalaiskatolinen piispa. Hänet vihittiin Pyhän Ristin kongregaation papiksi 13. joulukuuta 1981 ja nimitettiin Aizawlin hiippakunnan johtoon 2. lokakuuta 2001. Piispaksi vihkiminen seurasi 2. helmikuuta 2002. Pääkonsekraattorina toimi Charles Asa Schleck, jota avustivat Dominic Jala ja Lumen Monteiro.
Sirkkalan kasarmi

Sirkkalan kasarmi Kaivokadulta päin nähtynä. Vasemmalla Gylichin vaivaistaloksi suunnittelema kasarmirakennus vuodelta 1834 ja oikealla Axel Hampus Dalströmin vuoden 1870 kasarmi.
Sirkkalan kasarmi on Turun itäisessä keskustassa I kaupunginosassa sijaitseva entinen kasarmialue. Alue on rakennettu alkujaan Suomen krenatööritarkk’ampujapataljoonalle, joka sijoitettiin perustamisvuonnaan 1846 Pehr Johan Gylichin vuonna 1834 suunnittelemaan köyhäintaloon. Ennen siviilikäyttöön siirtymistä kasarmi toimi viimeksi Turun ja Porin sotilasläänin esikuntana. Vuonna 2006 kasarmille muutti Turun yliopiston historian laitos.
Kasarmialueen rakennukset

Kasarmialue sijaitsee aivan Carl Ludvig Engelin Turun palon jälkeen laatiman ruutukaavan itäisellä laidalla ja se tunnettiin nimellä Kurjenkaivonkenttä. Kaavassa alue on merkitty aukion ympäröimäksi umpikortteliksi ja lienee jo tuolloin tarkoitettu julkisten rakennusten sijoituspaikaksi. Vuonna 1834 Pehr Johan Gylich suunnitteli paikalle palossa tuhoutuneen köyhäintalon tilalle uuden kolmikerroksisen rakennuksen. Rakennus toimi köyhäintalona ainoastaan vuoteen 1846 asti, jolloin kortteli otettiin armeijan käyttöön ja siihen sijoitettiin Turun krenatööritarkk'ampujapataljoonan kasarmi.
Vuonna 1846 kortteliin rakennettiin nykyisen Sirkkalankadun varrelle pataljoonan valkoinen sairaalarakennus 1847. Myös sen suunnitteli P. J. Gylich. Päävartiorakennus eli Komendantin talo rakennettiin Kaivokadulle Ernst Lohrmannin piirustusten pohjalta. Kasarmi annettiin 1860-luvulla Venäjän armeijalle, jonka tarpeisiin valmistui vuonna 1875 Axel Hampus Dalströmin suunnittelema kasarmirakennus Kaivokadulle. Kyseinen rakennus on Suomen ensimmäinen kasarmikäyttöön suunniteltu rakennus. Alueella on lisäksi useita 1800-luvun puolivälissä ja 1900-luvun alussa kasarmeiksi rakennettuja puurakennuksia ja muun muassa tallirakennus.
Arkkitehtitoimisto Lasse Kosunen Oy on vastannut valkoisen sairaalarakennuksen ja kasarmirakennuksen arkkitehtuurisuunnittelusta ja sen yhteydessä toimintojen muuttamisen yliopiston käyttöön soveltuviksi.
Itsenäistymisen jälkeinen aika

Kasarmialue toimi Venäjän armeijan poistuttua alueelta Suomen itsenäistymisen myötä Suomen sisällissodan jälkeen vuonna 1918 vankileirinä. Suurimmillaan Turun vankileirin vankiluvuksi on arvioitu noin 3 300. Leirillä kuoli eri arvioiden mukaan noin 120–175 ihmistä, pääasiassa nälkään ja sairauksiin. Leirin vuonna 1994 paljastettu muistomerkki on Ismo Kajanderin veistos, Kurjenkaivonkentän rinteen peruskallioon upotettu ruostunut tasavartinen risti.
Leirin lakkauttamisen jälkeen alue oli Puolustusvoimien hallussa aina 2000-luvun alkuun asti. Kasarmilla toimi muun muassa Turun ja Porin sotilasläänin esikunta edeltäjineen ja Turun varuskuntasairaala. Esikunta siirtyi Heikkilän kasarmille vuonna 2003 ja varuskuntasairaala jo 1990-luvulla.
Tällä hetkellä kasarmilla toimii Turun yliopiston historian, kulttuurin ja taiteiden tutkimuksen laitos. Jäänteenä aikaisemmasta käytöstä Kaivokadun esikuntarakennuksen kellarissa toimi toukokuuhun 2020 saakka ravintola Turun Upseerikerho.
Museovirasto määritteli vuonna 2009 Sirkkalan kasarmit yhdeksi Suomen valtakunnallisesti merkittävistä rakennetuista kulttuuriympäristöistä.
Skyways

| Skyways |
| --- | --- |
 Skywaysin Embraer ERJ 145 -lentokone Brysselissä vuonna 2002.
 IATA: JZ  –  ICAO: SKX 
Kutsukoodi:  Sky Express
Perustettu:  1993
Lakkautettu:  2012
Laivaston koko:  10
Kohteiden määrä:  21
Emoyhtiö:  Manswell Enterprises
Kotipaikka:  Linköping
Kanta-asiakasohjelma:  EuroBonus
Avainhenkilö(t):  Mikael Wångdahl (toimitusjohtaja)
Yhtiön sivut:  http://www.skyways.se
Skyways (aikaisemmin Skyways Express) oli ruotsalainen halpalentoyhtiö. Yhtiö lensi Ruotsin sisäisiä sekä Ruotsin ja Norjan välisiä lentoja. Lisäksi yhtiöllä oli reittikohteina Kööpenhamina, Riika, Vilna, Berliini ja Geneve. Vuonna 2008 yhtiö lensi myös jonkin aikaa Helsingin ja Sundsvallin välistä reittiä.
Yhtiöllä oli aikaisemmin yksityinen pääomistaja ja SAS 25 %:n vähemmistöosakkaana. Joulukuussa 2010 yhtiö ilmoitti, että sen uudeksi omistajaksi oli tullut Manswell Enterprises -niminen yhtiö.  Kysymyksessä on ukrainalaisen oligarkin Ihor Kolomoiskyin määräysvallassa oleva yhtiö, joka on rekisteröity Kyprokselle.
Skyways hakeutui konkurssiin toukokuussa 2012. Samalla konkurssiin haettiin Skywaysin tytäryhtiö City Airline.
Aiheesta muualla

Skyways (Arkistoitu – Internet Archive)
Risti (maa)

Ristin symboli
Risti (♣) on yksi neljästä pelikorttien maasta peruskorttipakassa. Se on toinen mustista maista.
Nimi

Risti on ranskan kielellä tréfle (”apila”). Myös Ruotsissa maan nimi (klöver) merkitsee apilaa. Englanniksi maan nimitys on kuitenkin clubs (”nuijat”). Suomen kielessä nimi on vaihtunut ulkomuodon perusteella ristiksi.
Symboliikka

Maan symboli muistuttaa sekä apilaa että ristiä, mutta on alun perin johdettu nuija-aseesta.
Pelikortit

A♣
2♣
3♣
4♣
5♣
6♣
7♣
8♣
9♣
10♣
J♣
Q♣
K♣
Ristit eri peleissä

Skatissa risti on korkein maa.
Bridgessä risti on pienin maa.
Stefan Attefall

Attefall valtiopäivien avajaisissa syyskuussa 2014
Jan Stefan Attefall (s. 21. elokuuta 1960 Lycksele) on ruotsalainen poliitikko, joka edustaa Kristillisdemokraatteja. Attefall on istunut valtiopäivien jäsenenä vuosina 1991–1994 ja jälleen 1998–2014. Hän oli kristillisdemokraattien valtiopäiväryhmän puheenjohtajana vuosina 2006–2010, minkä jälkeen Attefall toimi julkishallinto- ja asuntoministerinä vuosina 2010–2014.
Ennen uraansa valtiopäivillä Attefall on toiminut muun muassa kristillisdemokraattien nuorisoliiton puheenjohtajana vuosina 1986–1989. Hän on ollut myös Kristdemokraten -lehden päätoimittajana.
Attefallin mukaan on saanut nimensä uusi rakennustyyppi, Attefallshus.
Aiheesta muualla

Tietoa Valtiopäivien sivuilla (ruotsiksi)
Speechless (Lady Gagan kappale)

| ”Speechless” Lady Gaga |
| --- | --- | --- |

Kappaleen tiedot
 Albumilta: The Fame Monster
 Tyylilaji: Pop rock, Rock & Roll
 Kesto: 04.30
 Levy-yhtiö: Streamline, Kon Live, Cherrytree, Interscope
The Fame Monsterin muut kappaleet
| ”Monster” 3 | ”Speechless” 4 | ”Dance in the Dark” 5 |
Speechless on Lady Gagan The Fame Monster -EP:n neljäs kappale.
Listasijoitukset

| Lista (2009) | Sija  |
| --- | --- |
Iso-Britannia: 88
Kanada: 67
Yhdysvallat: 94
Live-esiintymiset

Lady Gaga esitti kappaleen The Monster Ball Tourilla soittaen pianoa.[lähde? ]